Olen nõus, et mõlemad olete lugupeetud teadusemehed, kuid ikkagi püüaks selgitada, et turundus ja pähemäärimine ei ole kuidagi patendiravimite probleem.  Firma, kes saab patendi, kuna on  läbinud FDA kadalipu teab reeglina mida müüb ning sama teavad ka kliendid, vähemalt need, kes osalesid väljatöötamises ning tõsisemate ravimite puhul on neid väga-väga palju.  Teine asi on nn "võsafirmadega", mis tegutsevad mugavusriikides, kus patendid ei kehti ning nende tegutsemine käib umbes nii: ostan kvaliteettoote, analüüsin seda ja püüan kopeerida, müün tugeva turunduse ja ajupesu saatel võimalikult suure kasuga maha.  Ravim on reeglina "kinnise koodiga" toode ning seetõttu ei ole ka  paraleeltoote ostjal võimalik sarnaselt avatud lähtekoodiga tarkvarale ise järele kontrollida, mida ta tegelikult saab.  Seega jään enda juurde, et patent meditsiinis on vajalik ning vähemalt USA's jaEuroopas võrdub kvaliteediga. Turundus ja ajupesu meditsiinifirmades ja meditsiiniturunduses on aga täiesti omaette teema.  Usun, et endise poliitprostituudina oleks see midagi ehk mullegi, sest põhimõtted on samad…